wickkiey/tamil-wikipedia-chunked huggingface dataset:
# மா லாங்

## சாதனைகள்

; ஒற்றையர் பிரிவு <small>(ஜூலை 2021 நிலவரப்படி)</small>  
- ஒலிம்பிக் விளையாட்டுக்கள்: வெற்றியாளர் (2016, 2020)
- <span dir="ltr" lang="id">உலகக் கோப்பை</span> <span dir="ltr" lang="id">: வெற்றியாளர் (2012, 2015); இரண்டாம் இடம் (2014, 2020); மூன்றாவது இடம் (2008, 2009, 2017).</span>
- <span dir="ltr" lang="id">ITTF உலக சுற்றுலா</span> <span dir="ltr" lang="id">வெற்றியாளர் (28)</span>
- ஆசிய விளையாட்டுப் போட்டிகள்<nowiki/> வெற்றியாளர் 2010
- உலக இளையோர் வாகையாளர் போட்டி: வெற்றியாளர் (2004), காலிறுதி (2003)
- ஆசிய இளையோர் வாகையாளர் போட்டி: வெற்றியாளர் (2004)<span dir="ltr" lang="id">
</span>
# கிருஷ்ணாபுரம், தருமபுரி மாவட்டம்

**கிருஷ்ணாபுரம்** (*Krishnapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# கிருஷ்ணாபுரம், தருமபுரி மாவட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும் மாநிலத் தலைநரான சென்னையிலிருந்து 276 கிலோ மீட்டடர் தொலைவிலும் உள்ளது.
# கிருஷ்ணாபுரம், தருமபுரி மாவட்டம்

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1245 குடும்பங்கள் வசிக்கின்றன. கிராமத்தின் மொத்த மக்கள் தொகையானது 5106 ஆகும். இதில் பெண்களின் எண்ணிக்கை 2460 என்றும், ஆண்களின் எண்ணிக்கை 2646 என்றும் உள்ளது. ஊரின் மொத்த எழுத்தறிவு விகிதம் 61.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குக்கல்மலை

**குக்கல்மலை** (*Kukkalmalai *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# குக்கல்மலை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும் மாநிலத் தலைநரான சென்னையிலிருந்து 293 கிலோ மீட்டடர் தொலைவிலும் உள்ளது.
# குக்கல்மலை

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 894 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3492 ஆகும். இதில் பெண்களின் எண்ணிக்கை 1681 என்றும், ஆண்களின் எண்ணிக்கை 1811 என்றும் உள்ளது. ஊரின் மொத்த எழுத்தறிவு விகிதம் 59.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குக்கல்மலை

## கோயில்கள்

குக்கல்மலை திம்மராயசாமி கோயில்
# கும்பலப்பாடி

**கும்பலப்பாடி** (*Kumbalapadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# கும்பலப்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், நல்லம்பள்ளியில் இருந்து 8 கிலோ மீட்டர் தொலைவிலும், மாநிலத் தலைநரான சென்னையிலிருந்து 306 கிலோ மீட்டர் தொலைவிலும் உள்ளது.
# கும்பலப்பாடி

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 600 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2531 ஆகும். இதில் பெண்களின் எண்ணிக்கை 1161 என்றும், ஆண்களின் எண்ணிக்கை 1370 என்றும் உள்ளது. ஊரின் மொத்த எழுத்தறிவு விகிதம் 49.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குப்பூர்

**குப்பூர்** (*Kuppur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# குப்பூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவிலும், நல்லம்பள்ளியில் இருந்து 8 கிலோ மீட்டர் தொலைவிலும், மாநிலத் தலைநரான சென்னையிலிருந்து 284 கிலோ மீட்டர் தொலைவிலும் உள்ளது.
# குப்பூர்

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1335 குடும்பங்கள் வசிக்கின்றன. கிராமத்தின் மொத்த மக்கள் தொகையானது 5453 ஆகும். இதில் பெண்களின் எண்ணிக்கை 2598 என்றும், ஆண்களின் எண்ணிக்கை 2855 என்றும் உள்ளது. ஊரின் மொத்த எழுத்தறிவு விகிதம் 61.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குப்பூர்

## கோயில்கள்

- குப்பூர் பெருமாள் கோயில்
- குப்பூர் சாக்கனாச்சியம்மன் கோயில்
# இலக்கியம்பட்டி

**இலக்கியம்பட்டி** (*Lakkiampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில்தான் தருமபுரி மாவட்ட ஆட்சியரகம் அமைந்துள்ளது.
# இலக்கியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 2 கிலோமீட்டர் தொலைவிலும், மாநிலத் தலைநரான சென்னையிலிருந்து 293 கிலோ மீட்டடர் தொலைவிலும் உள்ளது.
# இலக்கியம்பட்டி

## கோயில்கள்

- இலக்கியம்பட்டி சாலை மாரியம்மன் கோயில்
# இலளிகம்

**இலளிகம்** (*Laligam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# இலளிகம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 10 கிலோமீட்டர் தொலைவிலும், நல்லம்பள்ளியில் இருந்து 8 கிலோ மீட்டர் தொலைவிலும். மாநிலத் தலைநரான சென்னையிலிருந்து 297 கிலோ மீட்டடர் தொலைவிலும் உள்ளது.
# இலளிகம்

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 2002 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7601 ஆகும். இதில் பெண்களின் எண்ணிக்கை 3768 என்றும், ஆண்களின் எண்ணிக்கை 3833 என்றும் உள்ளது. கிராமத்தின் மொத்த எழுத்தறிவு விகிதம் 68.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வில்மா சுப்ரா

**வில்மா சுப்ரா** (**Wilma Subra) ஓர்** அமெரிக்க சுற்றுச்சூழல் விஞ்ஞானியாவார். சுற்றுச்சூழல் ஆலோசனை நிறுவனமான சுப்ரா நிறுவனத்தின் தலைவராக உள்ளார்.  
சுப்ரா அமெரிக்காவிலுள்ள லூசியானாவின் மோர்கன் நகரில் 1943 ஆம் ஆண்டு பிறந்தார். மோர்கனிலும் அருகில் உள்ள பயோ விசுடா நகரத்திலும் இவர் வளர்ந்தார். சுப்ராவின் தந்தை ஒரு வேதியியலாளர் மற்றும் தாத்தா ஒரு மீனவர். சுப்ரா 1965 ஆம் ஆண்டு லாஃபாயெட்டில் உள்ள தென்மேற்கு லூசியானா பல்கலைக்கழகத்தில் நுண்ணுயிரியல் மற்றும் வேதியியலில் இளங்கலைப் பட்டம் பெற்றார், மேலும் ஓராண்டு கழித்து இத்துறையில் முதுகலைப் பட்டமும் பெற்றார்.  
1967 ஆம் ஆண்டு 1981 ஆம் ஆண்டு வரை சுப்ரா வளைகுடா தெற்கு ஆராய்ச்சி நிறுவனத்தில் பணியாற்றினார். சுற்றுச்சூழல் சுகாதாரப் பிரச்சினைகளால் பாதிக்கப்பட்டு பிரச்சனைகளை எதிர்கொள்ளும் மக்களுக்கு உதவுவதற்காக இவர் 1981 ஆம் ஆண்டு மே மாதத்தில் சுப்ரா நிறுவனத்தை நிறுவினார்.
- 2004 வால்வோ ஃபார் லைஃப் விருது இறுதிப் போட்டியாளர்
- 2011 உலகளாவிய பரிவர்த்தனை மனித உரிமைகள் விருது
# கிறிசு பிரீமேன்

**கிறிசு பிரீமேன்** (*Chris Freeman*) ஐக்கிய இராச்சியத்தின் ஆளுகைக்குட்பட்ட வேல்சு நாட்டின் பாங்கோர் பல்கலைக்கழகத்தில் பணிபுரியும் ஒரு பிரித்தானிய சுற்றுச்சூழல் விஞ்ஞானியாவார். பாங்கோரிலுள்ள உள்ள இயற்கை அறிவியல் கல்லூரியில் நீர்வாழ் உயிரிகள் பிரிவின் வேதியியல் பேராசிரியராக உள்ளார். பிரீமேனின் ஆராய்ச்சியானது கார்பன் சுழற்சியில் கவனம் செலுத்துகிறது, மேலும் தூள்கரி மண்ணில் கார்பன் சேமிப்பு மற்றும் கரைந்த கரிம கார்பனின் இயக்கவியல் தொடர்பான ஆய்வுகளுக்கு முக்கியத்துவம் அளிக்கிறது. குறிப்பாகத் தூள்கரி மண்ணில் நொதிகளின் செயல்பாட்டு பொறிமுறையும் நீரில் கரைந்த கரிம கார்பனின் செறிவுகள் அதிகரித்து வரும் போக்கைக் கவனிப்பதிலுமான இவரது பணி மிகவும் பிரபலமானதாகும்.  
கிறிசு பிரீமேனின் பணி அமெரிக்க நன்னீர் உயிரியல் மற்றும் ஆழ்கடல் அறிவியல் சங்கம் மற்றும் இராயல் அறிவியல் கழகத்தின் விருதுகளுடன் அங்கீகரிக்கப்பட்டுள்ளது.
# கிறிசு பிரீமேன்

## வெளியீடுகள்

- Freeman C, Ostle J, Kang H (2001). An enzymic latch on a global carbon store. Nature. 409, 149.
- Freeman C, C. D. Evans, D. T. Monteith, B. Reynolds and N. Fenner (2001) Export of organic carbon from peat soils. Nature 412, 785.
- Freeman C, Fenner N, Ostle NJ, Kang H, Dowrick DJ, Reynolds B, Lock MA, Sleep D, Hughes S and Hudson J. (2004) Dissolved organic carbon export from peatlands under elevated carbon dioxide levels Nature 430, 195 – 198.
- Bragazza L, Freeman C, T Jones, H Rydin, J Limpens, N Fenner, T Ellis, R Gerdola, M Hajek, T Hajek, P Iacumin, L Kutnark, T Tahvanainen, H Toberman. (2006) Atmospheric nitrogen deposition promotes carbon loss from peat bogs Proceedings of the National Academy of Sciences of the United States of America 103(51): 19386-19389
# கெஸ்ஸின் விதி

**கெஸ்ஸின் விதி** (*Hess' law*) என்றும் அழைக்கப்படும் **கெஸ்ஸின் மாறா வெப்ப அடக்கக் கூடுதல் விதி** (*Hess's law of constant heat summation*), 1840 ஆம் ஆண்டில், சுவிட்சர்லாந்தில் பிறந்த உருசிய வேதியியலாளரும், மருத்துவருமான கெர்மான் கெஸ் என்பவரின் பெயரிடப்பட்ட இயற்பிய வேதியியலில் ஒரு தொடர்பு குறித்த விதியாகும். வேதி வினையின் முழுமையான போக்கில் மொத்த வெப்ப அடக்க மாற்றம் வினை நிகழும் படிகளின் எண்ணிக்கையைப் பொறுத்ததன்று என்று இவ்விதி கூறுகிறது.  
கெஸ்ஸின் விதி இப்போது ஆற்றல் அழிவின்மையை விளக்கும் விதமாகக் கொள்ளப்படுகிறது. இந்த விதியில் சொல்லப்படுவது, வெப்ப இயக்கவியலின் முதல் விதியிலும் வெளிப்படுத்தப்பட்டுள்ளது. மேலும், ஒரு வேதியியல் செயல்முறையின் வெப்பப் பொதிவு (அல்லது) வெப்ப அடக்கம் தொடக்க நிலையில் இருந்து இறுதி நிலைக்கு செல்லும் பாதையைப் பொறுத்து மாறுபடுவதல்ல எனவும் அதாவது வெப்ப அடக்கமானது ஒரு நிலைச் சார்பு எனவும் கொள்ளலாம். பல வேதிவினைகளுக்கு கலோரிமெட்ரி மூலம் வேதிவினை வெப்பப் பொதிவு மாற்றங்களை தீர்மானிக்க முடியும். மதிப்புகள் பொதுவாக அதே ஆரம்ப மற்றும் இறுதி வெப்பநிலை மற்றும் அழுத்தங்களைக் கொண்ட செயல்முறைகளுக்குக் குறிப்பிடப்படுகின்றன, இருப்பினும் வேதிவினையின் போது நிலைமைகள் மாறுபடும். வேதி வினைக்குத் தேவையான ஒட்டுமொத்த ஆற்றலைத் தீர்மானிக்க ஹெஸ்ஸின் விதியைப் பயன்படுத்தலாம், அதை தனித்தனியாக வகைப்படுத்த எளிதான செயற்கையான படிநிலைகளாகப் பிரிக்கலாம். இது உருவாக்கத்தின் நிலையான வெப்ப அடக்கத்தின் தொகுப்பை வழங்குகிறது, இது சிக்கலான தொகுப்புகளை வடிவமைப்பதற்கான அடிப்படையாகப் பயன்படுத்தப்படலாம்.
# கெஸ்ஸின் விதி

## கோட்பாடு

ஒரு கொடுக்கப்பட்ட வினையில் வெப்பம் உறிஞ்சப்படுதல் அல்லது உமிழப்படுதலானது, அவ்வமைப்பின் ஆரம்ப மற்றும் இறுதி நிலைகளை மட்டுமே பொறுத்தமையுமேயன்றி, அம்மாற்றமானது எவ்வழிமுறையில் அல்லது எத்தனை படிகளில் நிகழ்கிறது என்பதை பொறுத்து அமைவதில்லை.  
வேறு வார்த்தைகளில் கூறுவதானால், ஒரு வேதியியல் மாற்றம் பல்வேறு வழிமுறைகளில் நடந்தாலும், வேதி மாற்றம் நிகழும் வழியைப் பொருட்படுத்தாமல் ஒட்டுமொத்த வெப்ப அடக்க மாற்றம் ஒன்றே (ஆரம்ப மற்றும் இறுதி நிலை ஒரே மாதிரியாக இருந்தால்).  
ஹெஸ்ஸின் விதியானது ஒரு வேதிவினையின் வெப்ப அடக்க மாற்றம் நேரடியாக அளவிட முடியாததாக இருந்தாலும், அதைக் கணக்கிட அனுமதிக்கிறது. உருவாக்கத்தின் வெப்ப அடக்கத்திற்கு முன்னர் தீர்மானிக்கப்பட்ட மதிப்புகளைப் பயன்படுத்தி வேதிவினைகளின் வேதியியல் சமன்பாடுகளின் அடிப்படையில் அடிப்படை இயற்கணித செயல்பாடுகளைச் செய்வதன் மூலம் இது நிறைவேற்றப்படுகிறது.  
வேதிச் சமன்பாடுகளின் சேர்க்கையானது நிகர அல்லது ஒட்டுமொத்த சமன்பாட்டிற்கு வழிவகுக்கிறது. ஒவ்வொரு சமன்பாட்டிற்கும் வெப்ப அடக்க மாற்றம் தெரிந்தால், இதன் தொகு விளைவே நிகர சமன்பாட்டிற்கான வெப்ப அடக்க மாற்றமாக இருக்கும். நிகர வெப்ப அடக்க மாற்றம் எதிர்மறையாக இருந்தால் (ΔH<sub>net</sub> < 0), வேதிவினை வெப்பம் உமிழும் வினையாகவும், வினை தன்னிச்சையாக நிகழ்வதாகவும் இருக்கும்; நேர்மறை ΔH மதிப்புகள் வெப்பம் கொள் வினைகளுக்கு உகந்ததாயிருக்கிறது. ஒரு வேதிவினை தன்னிச்சையாக நிகழும் தன்மையைத் தீர்மானிப்பதில் சிதறம் முக்கியப் பங்கு வகிக்கிறது, ஏனெனில், நேர்மறையான வெப்ப அடக்க மாற்றம் கொண்ட சில வேதிவினைகள் கூட தன்னிச்சையாக நிகழும் தன்மை உடையவையாக உள்ளன.  
ஹெஸ்ஸின் வதி வெப்ப அடக்க (அ) வெப்பப் பொதிவு மாற்றங்கள் சேர்க்கைப் பண்பைப் பெற்றுள்ளன என்று கூறுகிறது. ஆகையால், ஒற்றை வேதிவினைக்கான ΔH  
: <math>\Delta H_{\text{reaction}}^\ominus = \sum \Delta H_{\mathrm f \,(\text{products})}^{\ominus} - \sum \Delta H_{\mathrm f \,(\text{reactants})}^{\ominus}</math>  
இங்கே <math>\Delta H_f</math> என்பது உருவாக்கத்திற்கான வெப்ப அடக்க மதிப்பைக் குறிக்கிறது.  
<math>\Delta H_{\mathrm f \,(\text{products})}^{\ominus}</math> என்பது நிலைச் சார்பு மதிப்புகளைக் குறிக்கிறது. இது இரண்டு (உண்மையான அல்லது கற்பனையான) வேதிவினைகளின் கூட்டுத்தொகையாகக் கருதப்படலாம்:  
: வேதிவினைகள் → கூறுகள்
: <math>\Delta H^\ominus = - \sum \Delta H_{\mathrm f \,(\text{reactants})}^{\ominus}</math>  
மற்றும் தனிமங்கள் → விளைபொருள்கள் </br>  
: <math>\Delta H^\ominus = \sum \Delta H_{\mathrm f \,(\text{products})}^{\ominus}</math>
# கெஸ்ஸின் விதி

## எடுத்துக்காட்டுகள்

1)&#x2009;&#x2009;(a) C <sub>கிராஃபைட்</sub> + O <sub>2</sub> → CO <sub>2</sub> (g) ; (ΔH = –393.5 kJ/mol) (நேரடி படி)  
: (ஆ) C <sub>கிராஃபைட்</sub> + 1/2 O<sub>2</sub> → CO (g) ; (ΔH = –110.5 kJ/mol)
: (c) CO (g) +1/2 O <sub>2</sub> → CO <sub>2</sub> (g); (ΔH = –283.02 kJ/mol)  
வேதிவினை (a) என்பது வேதிவினைகள் (b) மற்றும் (c) ஆகியவற்றின் கூட்டுத்தொகை , இதற்காக மொத்த ΔH = –393.5 kJ/mol இது (a) இல் ΔH க்கு சமம்.  
ΔH மதிப்பில் உள்ள வேறுபாடு 0.02 kJ/mol ஆகும், இது அளவீட்டுப் பிழைகள் காரணமாக ஏற்படுவதாகும்.  
2) தரப்பட்டது:  
- B <sub>2</sub> O <sub>3</sub> (s) + 3H <sub>2</sub> O (g) → 3O <sub>2</sub> (g) + B <sub>2</sub> H <sub>6</sub> (g) (ΔH = 2035 kJ/mol)
- H <sub>2</sub> O (l) → H <sub>2</sub> O (g) (ΔH = 44 kJ/mol)
- H <sub>2</sub> (g) + 1/2 O <sub>2</sub> (g) → H <sub>2</sub> O (l) (ΔH = –286 kJ/mol)
- 2B (s) + 3H <sub>2</sub> (g) → B <sub>2</sub> H <sub>6</sub> (g) (ΔH = 36 kJ/mol)  
ΔH <sub>f ஐக்</sub> கண்டறியவும்:  
- 2B (s) + 3/2 O <sub>2</sub> (g) → B <sub>2</sub> O <sub>3</sub> (s)  
சமன்பாடுகளை (மற்றும் அவற்றின் வெப்ப அடக்க மாற்றங்கள்) பொருத்தமான காரணிகளால் பெருக்கி, தேவைப்படும்போது திசையை மாற்றிய பின், விளைவு:  
- B <sub>2</sub> H <sub>6</sub> (g) + 3O <sub>2</sub> (g) → B <sub>2</sub> O <sub>3</sub> (s) + 3H <sub>2</sub> O (g) (ΔH = 2035 × (–1) = –2035 kJ/mol)
- 3H <sub>2</sub> O (g) → 3H <sub>2</sub> O (l) (ΔH = 44 × (–3) = –132 kJ/mol)
- 3H <sub>2</sub> O (l) → 3H <sub>2</sub> (g) + (3/2) O <sub>2</sub> (g) (ΔH = –286 × (–3) = 858 kJ/mol)
- 2B (s) + 3H <sub>2</sub> (g) → B <sub>2</sub> H <sub>6</sub> (g) (ΔH = 36 kJ/mol)  
இந்த சமன்பாடுகளைச் சேர்த்து, இரு பக்கங்களிலும் உள்ள பொதுவான விதிமுறைகளை நீக்குகிறோம்  
- 2B (s) + 3/2 O <sub>2</sub> (g) → B <sub>2</sub> O <sub>3</sub> (s) (ΔH = –1273 kJ/mol)
# கெஸ்ஸின் விதி

## பயன்பாடுகள்

ஹெஸ்ஸின் விதி பின்வருவனவற்றின் வெப்ப அடக்க அல்லது வெப்பப் பொதிவு மதிப்புகளைத் தீர்மானிப்பதில் பயனுள்ளதாக இருக்கும்:  
1. CO <sub>(g)</sub> மற்றும் NO <sub>(g)</sub> போன்ற நிலையற்ற இடைநிலைகளை உருவாக்கும் வெப்பங்கள்.
1. நிலை மாற்றங்கள் மற்றும் தனிம புறவேற்றுமை மாற்றங்களில் வெப்ப மாற்றங்கள்.
1. அயனியை உருவாக்க எலக்ட்ரான் தொடர்பு தெரிந்தால், அல்லது போர்ன் -ஹேபர் சுழற்சிகளை உருவாக்குவதன் மூலம் அயனிப் பொருட்களின் படிகக்கூடு ஆற்றல்கள்
1. கருத்தியலான படிகக்கூடு ஆற்றலுடன் ஒரு போர்ன் -ஹேபர் சுழற்சியைப் பயன்படுத்தி எலக்ட்ரான் நாட்டங்கள்
# விக்கிப்பீடியா:முதற்பக்கக் கட்டுரைகள்/ஆகத்து 8, 2021

<div id="mp-tfa-img">  
</div>
**தைமூர்** துருக்கிய-மங்கோலியப் படையெடுப்பாளர் ஆவார். இவர் தைமூரியப் பேரரசைத் தோற்றுவித்தார். தைமூரியப் பேரரசின் பகுதிகள் தற்போதைய ஆப்கானித்தான், ஈரான் மற்றும் நடு ஆசியா ஆகிய பகுதிகளில் உள்ளன. தைமூரிய அரசமரபையும் இவர் தோற்றுவித்தார். தோற்கடிக்கப்படாத படைத்தலைவரான இவர், வரலாற்றில் முக்கியமான இராணுவத் தலைவர்கள் மற்றும் தந்திரோபாயவாதிகளில் ஒருவராகப் பெரும்பாலானவர்களால் கருதப்படுகிறார். **மேலும்...**
---
<div id="mp-tfa-img">  
</div>
**விஜயநகரப் பேரரசு** தென் இந்தியாவின் தற்கால கர்நாடகா, ஆந்திரப் பிரதேசம், தமிழ்நாடு மற்றும் கேரளாவின் பெரும்பாலான பகுதிகளைக் கொண்ட ஒரு பேரரசு ஆகும். தென்னிந்தியாவில் தில்லி சுல்தான்களின் ஆட்சி விரிவாக்கத்தை தடுக்கவே வித்யாரண்யர் வழிகாட்டுதலின்படி, விஜயநகரப் பேரரசு 1336 ஆம் ஆண்டில் முதலாம் ஹரிஹரர் மற்றும் முதலாம் புக்கராயர் ஆகியோரால் நிறுவப்பட்டது. இதன் தலைநகரமான விஜயநகரத்தின் பெயரினால் இப்பேரரசின் பெயர் உருவானது. **மேலும்...**
# விக்கிப்பீடியா:உங்களுக்குத் தெரியுமா/ஆகத்து 8, 2021

- **டயமண்ட் சூத்திரா** (படம்) நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியமும் அட்டைப்படமும் ஆகும்.
- **பச்லுர் ரகுமான் கான்** 1973 முதல் 1998 வரை உலகின் உயரமான வானளாவியாக இருந்த சியர்சு கோபுரத்தின் கட்டமைப்புப் பொறியாளர்.
- **ஜம்மு காஷ்மீர் இணைப்பு ஒப்பந்தம்** ஜம்மு காஷ்மீர் இராச்சியத்தை, இந்தியாவுடன் இணைக்கும், 26 அக்டோபர் 1947 ஆம் அண்டின் ஒப்பந்தமாகும்.
- **சில்கா ஏரி** கடலினின்று மணல் திட்டுகளால் பிரிக்கப்பட்ட உவர் நீர் தன்மை கொண்ட ஏரி போன்ற கடற்காயல் ஆகும். 1,100 சதுர கிலோ மீட்டர் பரப்பளவு கொண்ட சில்கா ஏரி, உலகின் இத்தகைய உவர் நீர் ஏரிகளில் இரண்டாவது பெரிய ஏரியாகும்.
# வார்ப்புரு:உங்களுக்குத் தெரியுமா தகுதிகள்

;<big>பரிந்துரைகளுக்கான தகுதிகள்</big>  
1. இங்கு பரிந்துரைக்கும் தகவல் தமிழ் விக்கிப்பீடியாவில் ஏதாவது **ஒரு கட்டுரையில் இடம் பெற்றிருக்க வேண்டும்**. குறுங்கட்டுரையாக இருப்பினும் ஏற்றுக் கொள்ளப்படும்.
1. பரிந்துரைக்கப்படும் தகவல் எந்தத் தலைப்புடன் (துறையுடன்) தொடர்புடையதோ அந்தத் தலைப்பின் (துறையின்) கீழாக இடம் பெறச் செய்ய வேண்டும்.
1. தமிழ்/தமிழர் சார்ந்த தகவல் ஒன்று ஒவ்வொரு வாரமும் இடம் பெறுவதால் அது குறித்த பரிந்துரைக்கு ஒவ்வொரு வாரமும் முக்கியத்துவமளிக்கப்படுகிறது. பிற தலைப்புகளிலான தகவல்கள் காட்சிப்படுத்தப்படுவதில் சிறிது காலதாமதமாகலாம்.
1. பரிந்துரைக்கும் தகவல் இதற்கு முன்பாகவே உங்களுக்குத் தெரியுமா? பகுதியில் இடம் பெற்றிருக்கக் கூடாது. எனவே, பரிந்துரைக்கும் தகவல் இதற்கு முன்பு இடம் பெறவில்லை என்பதை உங்களுக்குத் தெரியுமா? காப்பகம் மற்றும் அக்கட்டுரையின் பேச்சுப் பக்கத்தையும் பார்த்து உறுதி செய்து கொள்ள வேண்டும்.
1. பரிந்துரைக்கும் தகவல்கள் மாறுபட்ட செய்திகளைக் கொண்டதாக இருப்பது விரும்பப்படுகிறது. ஒரே செய்தியை அடிப்படையாகக் கொண்டதாக பல்வேறு தகவல்கள் இருக்கும் நிலையில் அதிலிருந்து ஒரு தகவல் மட்டும் காட்சிப்படுத்தப்படும். தொடர்புடைய பிற தகவல்கள் காட்சிப்படுத்தப்படுவதில் அதிகமான காலதாமதம் ஏற்படலாம் அல்லது காட்சிப்படுத்தாமலே விடப்படலாம்.
1. பரிந்துரைக்கும் **தகவலுக்கான மேற்கோள்** அக்கட்டுரையில் இடம் பெற்றிருக்க வேண்டும்.
1. பரிந்துரைக்கும் தகவலுக்கான படம் முக்கியத்துவம் பெற்றிருப்பின் அதற்கான படத்தையும் பரிந்துரையில் இணைக்கலாம்.
1. தகவல் **சுருக்கமாகவும் (1-2 வரிகள்), தெளிவாகவும்** இருக்க வேண்டும்.
1. **முறையான** வசன அமைப்புத் தேவை (எழுவாய், பயனிலை).  
குறிப்பு: **தடித்த எழுத்துக்கள்** உள்ள தகுதிகள் கட்டாயமனவை.
# பாக்யராஜ் கண்ணன்

**பாக்யராஜ் கண்ணன்** என்பவர் தமிழ் மொழி திரைப்படங்களை இயக்கும் ஒரு இந்திய திரைப்பட இயக்குநர் ஆவார். ரெமோ, சுல்தான் ஆகிய படங்களை இவர் இயக்கியுள்ளார் .
# பாக்யராஜ் கண்ணன்

## பணிகள்

**எஸ்.ஆர்.எம் கல்லூரியில்** படித்த இவர் எம்ஜிஆர் திரைப்பட தொலைக்காட்சி பயிற்சி நிறுவனத்திலும் படித்திருக்கிறார். இயக்குநர் அட்லி இயக்கிய ராஜாராணி திரைப்படத்தில் இவர் துணை இயக்குநராக வேலை செய்திருக்கிறார். 2016ஆம் ஆண்டு வெளியான ரெமோ என்கிற திரைப்படத்தை இயக்கியதன் மூலம் தமிழ் சினிமா உலகிற்கு இவர் அறிமுகமானார். அதன்பிறகு 2021 ஆம் ஆண்டு நடிகர் கார்த்தி நடிக்க சுல்தான் என்ற திரைப்படத்தை இயக்கியிருந்தார்.
# சுல்தான் (2021 திரைப்படம்)

**சுல்தான்** என்பது 2021 ஆம் ஆண்டு தமிழ்மொழியில் வெளியான ஒரு அதிரடித் திரைப்படம் ஆகும். இத்திரைப்படத்தை பாக்கியராஜ் கண்ணன் இயக்க எஸ் ஆர் பிரகாஷ் பாபு **ட்ரீம் வாரியர் பிக்சர்ஸ்** என்ற பெயரின் கீழ் தயாரித்து இருந்தார். இத்திரைப்படத்தில் கார்த்திக் , ராஷ்மிகா மந்தண்ணா ஆகியோர் முக்கிய கதாப்பாத்திரத்தில் நடித்திருந்தனர். எழுத்தாளர் ஹரிஹரசுதன் தங்கவேலு வசனம் எழுதினார். யுவன் ஷங்கர் ராஜா பின்னணி இசை அமைத்திருந்தார். இதர பாடல்களை விவேக்-மெர்வின் கூட்டணி உருவாக்கியிருந்தனர். **சத்யன் சூரியன்** மற்றும் ரூபன் ஆகியோர் முறையே ஒளிப்பதிவு மற்றும் தொகுப்பை கையாண்டனர். இத்திரைப்படம் ஏப்ரல் 22 , 2021 வெளியானது.
# சுல்தான் (2021 திரைப்படம்)

## கதைக்கரு

தன் தந்தைக்கு அடியாட்களாக குற்றங்கள் புரிந்து வந்த கூட்டத்தை அவரின் இறப்புக்குப் பிறகு திருத்த முயலும் விக்ரம் என்ற கதாபாத்திரத்தை சுற்றி நிகழ்வதுதான் சுல்தான் திரைப்படத்தின் கதை.
# சுல்தான் (2021 திரைப்படம்)

## நடிப்பு

- **விக்ரம்** என்கிற கதாபாத்திரத்தில் நடித்தவர் கார்த்திக்
- **ருக்மணி** என்ற கதாபாத்திரத்தில் நடித்தவர் ராஷ்மிகா மந்தண்ணா
- **மன்சூர்** என்கிற கதாபாத்திரத்தில் நடித்தவர் **லால்**
- **சேதுபதி** என்கிற கதாபாத்திரத்தில் நடித்தவர் நெப்போலியன்
- ஜெயசீலன் என்கிற கதாபாத்திரத்தில் நடித்தவர் ராமச்சந்திர ராஜு
- அன்னலட்சுமி என்கிற கதாபாத்திரத்தில் நடித்தவர் அபிராமி
- ஓட்ட லாரி என்கிற கதாபாத்திரத்தில் நடித்தவர் யோகிபாபு
# விவேக்-மெர்வின்

விவேக் மற்றும் மெர்வின்தமிழ்த் திரைப்படங்களில் இசை அமைக்கும் மற்றும் பாடல்கள் இயற்றும் இசையமைப்பாளர்கள், பாடகர்கள் மற்றும் சுதந்திர இசை தயாரிப்பாளர்கள் ஆவர். வடக்கறி (2014) , புகழ் (2016) , டோரா (2017) மற்றும் குலேபகாவலி (2018) ஆகிய படங்களில் அவர்கள் பணியாற்றியுள்ளனர்.
# விவேக்-மெர்வின்

## இசை பின்னணி

**விவேக் சிவா** பயிற்சி பெற்ற ஒரு பாரம்பரிய இசையமைப்பாளர் ஆவார். தனது பள்ளி மற்றும் கல்லூரி காலங்களில் பல்வேறு இசைக் குழுக்களில் அவர் செயல் ஆற்றியுள்ளார். **மெர்வின் சாலமன்** இசையமைப்பாளராகவும் இசை தயாரிப்பாளராகவும் சுதந்திர இசையை உருவாக்கி வந்தார். விவேக், மெர்வின் மற்றும் அனிருத் ஆகிய மூவரும் **ஃஜிங்ஸ்** என்ற இசைக் குழுவிலிருந்து வந்தவர்கள். விவேக் மற்றும் மெர்வின் பின்னாளில் அனிருத் இசையமைத்த திரைப்படங்களில் பணியாற்றி வந்தனர். 2015 ஆம் ஆண்டு வெளியான வடகறி திரைப்படத்தில் இசை அமைத்ததன் மூலம் இவர்களுக்கு தமிழ் சினிமாவில் வரவேற்பு கிடைத்தது.
# மாதேமங்கலம்

**மாதேமங்கலம்** (*Mademangalam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# மாதேமங்கலம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 7 கிலோமீட்டர் தொலைவிலும், நல்லம்பள்ளியில் இருந்து 7 கிலோ மீட்டர் தொலைவிலும். மாநிலத் தலைநரான சென்னையிலிருந்து 295 கிலோ மீட்டடர் தொலைவிலும் உள்ளது.
# மாதேமங்கலம்

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1315 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4982 ஆகும். இதில் பெண்களின் எண்ணிக்கை 2464 என்றும், ஆண்களின் எண்ணிக்கை 2518 என்றும் உள்ளது. கிராமத்தின் மொத்த எழுத்தறிவு விகிதம் 65.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மாதேமங்கலம்

## ஊரில் உள்ள கோயில்கள்

- மாதேமங்கலம் மண்டு மாரியம்மன் கோயில்
- மாதேமங்கலம் நரசிம்மசாமி கோயில்
- மாதேமங்கலம் பைரவசாமி கோயில்
- மாதே மங்கலம் மாரியம்மன் கோயில்
# மானியதஅள்ளி

**மானியதஅள்ளி** (*Maniathahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# மானியதஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவில்உள்ளது.
# மானியதஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 3,157 குடும்பங்கள் வசிக்கின்றன. கிராமத்தின் மொத்த மக்கள் தொகையானது 13,174 ஆகும். இதில் பெண்களின் எண்ணிக்கை 6,327 என்றும், ஆண்களின் எண்ணிக்கை 6,847 என்றும் உள்ளது.
# மிட்டாரெட்டிஅள்ளி

**மிட்டாரெட்டிஅள்ளி** (*Mittareddihalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# மிட்டாரெட்டிஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவிலும், நல்லம்பள்ளியில் இருந்து 12 கிலோமீட்டர் தொலைவிலும், மாநில தலைநகரான சென்னையிலிருந்து 295 கிலோமீட்டர் தொலைவில் உள்ளது.
# மிட்டாரெட்டிஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 991 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3977 ஆகும். இதில் பெண்களின் எண்ணிக்கை 1964 என்றும், ஆண்களின் எண்ணிக்கை 2013 என்றும் உள்ளது. கிராமத்தின் மொத்த எழுத்தறிவு விகிதம் 62.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மூக்கனூர், தருமபுரி

**மூக்கனூர்** (*Mookanur*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# மூக்கனூர், தருமபுரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், மாநில தலைநகரான சென்னையிலிருந்து 277 கிலோமீட்டர் தொலைவில் உள்ளது.
# மூக்கனூர், தருமபுரி

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1347 குடும்பங்கள் வசிக்கின்றன. கிராமத்தின் மொத்த மக்கள் தொகையானது 5736 ஆகும். இதில் பெண்களின் எண்ணிக்கை 2789 என்றும், ஆண்களின் எண்ணிக்கை 2947 என்றும் உள்ளது. கிராமத்தின் மொத்த எழுத்தறிவு விகிதம் 61.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சிட்னி மெக்லாலின்

இவர் 400 மீட்டர் தடை ஓட்டத்தில் 2020 ஐக்கிய அமெரிக்க ஒலிம்பிக் சோதனைகளில் வென்றார். இதைத் தொடர்ந்து 2020 கோடைகால ஒலிம்பிக்கில் தங்கப் பதக்கம் வென்றார். நடப்பு தங்கப் பதக்கம் வென்ற அணித்தலைவர் டலிலா முஹம்மதுவை இரண்டாவது இடத்திற்குப் பின் தள்ளினார். 2019 ஆம் ஆண்டில் உலக வாகையாளர் போட்டியில் 400 மீட்டர் தடை ஓட்டத்தில் மெக்லாலின் வெள்ளிப் பதக்கம் வென்றார். இவர் 2016 ஆம் ஆண்டு ஐக்கிய அமெரிக்க ஒலிம்பிக் சோதனை ஓட்டப்பந்தயத்தின் போது 400 மீட்டர் தடை ஓட்டத்தில் மூன்றாமிடம் பிடித்தார். 2016 கோடைக்கால ஒலிம்பிக் விளையாட்டுப் போட்டிகளுக்கு அமெரிக்க தடகள அணிக்கு தகுதி பெற்ற இளைய தடகள வீராங்கனையான இவர் ஒட்டுமொத்தமாக 16 வது இடத்தைப் பிடித்தார்.
# சிட்னி மெக்லாலின்

## ஆரம்ப கால வாழ்க்கை

சிட்னி மெக்லாலின் ஆகஸ்ட் 7, 1999 அன்று நியூ பிரன்சுவிக், நியூ ஜெர்சியில் பிறந்தார். இவர் 1984 ஒலிம்பிக் சோதனை ஓட்டப் பந்தயங்களில் 400 மீட்டரில் அரை இறுதிப் போட்டியாளரான வில்லி மெக்லாலின் மகள் ஆவார். பிப்ரவரி 2021 இல் இவரது தந்தைக்கு இதய மாற்று அறுவை சிகிச்சை நடந்தது. இவரது தாயார், மேரி நியூமிஸ்டர் மெக்லாலின், ஒரு உயர்நிலைப் பள்ளி அளவிலான ஓட்டப்பந்தய வீரர் ஆவார்.  
இவர் நியூ ஜெர்சியிலுள்ள துனெலனில் வளர்ந்தார். இசுகாட்ச் சமவெளியில் உள்ள யூனியன் கத்தோலிக்க பிராந்திய உயர்நிலைப் பள்ளியில் 2017 ஆம் ஆண்டின் உறுப்பினராக உள்ளார். மேலும் கல்வியிலும் சிறந்த தேர்ச்சி பெற்றுள்ளார். மெக்லாலின் சகோதரர் டெய்லர் மற்றும் அவர்களின் மூத்த சகோதரி மோர்கன் ஆகியோரைத் தொடர்ந்து சிறு வயதிலேயே ஓடத் தொடங்கினார்.
# சிட்னி மெக்லாலின்

## ஆரம்ப கால வாழ்க்கை

### சர்வதேச போட்டிகள்

**அமெரிக்காவை பிரதிநிதித்துவப்படுத்துகிறது**  
| CR |  |  |  |
| --- | --- | --- | --- |
| 1 வது | 4 × 400மீ தொடரோட்டம் | 3: 18.92 | WL, 48.8 பிளவு |
| 1 வது | 4 × 400 மீ தொடரோட்டம் | 3: 16.85 | } |
# இ. இக்கண்ட வாரியர்

**இக்கண்ட வாரியர்** (*Ikkanda Warrier*) (மலையாளம்;ഇക്കണ്ട വാര്യര്) (1890 - 1977) 1948இல் தொடங்கி, இந்தியாவின் கொச்சி மாநிலத்தின் மூன்றாவதும் கடைசி பிரதமராகவும் இருந்தார்.
# இ. இக்கண்ட வாரியர்

## ஆரம்ப கால வாழ்க்கை

வாரியர் 1890இல் திருச்சூரிலுள்ள ஒல்லூர் இடக்குன்னி வாரியர் குடும்ப உறுப்பினராகப் பிறந்தார். இரிஞ்ஞாலகுடா, எர்ணாகுளம், திருச்சூரில் ஆரம்பக் கல்வியை முடித்த பிறகு, எர்ணாகுளம் மகாராஜா கல்லூரியில் இடைநிலை தேர்வில் தேர்ச்சி பெற்றார். பின்னர், சென்னை கிறித்துவக் கல்லூரியில் இளங்கலையையும், சென்னை டாக்டர் அம்பேத்கர் அரசு சட்டக் கல்லூரியிலும் திருவனந்தபுரம் சட்டக் கல்லூரியிலும் சட்டம் முடித்த பின்னர், தனது சட்டப் பயிற்சியை திருச்சூரில் ஆரம்பித்தார்.
# இ. இக்கண்ட வாரியர்

## இந்திய விடுதலை இயக்கம்

சென்னையில் தனது கல்லூரி நாட்களில், இவர் இந்திய சுதந்திரப் போராட்டத்தில் ஈர்க்கப்பட்டார். மேலும், அந்த ஆண்டு சென்னையில் நடைபெற்ற காங்கிரசு மாநாட்டில் தீவிரமாக பங்கேற்றார். காந்திய கொள்கைகளால் ஈர்க்கப்பட்ட இகண்டவாரியார் இந்திய சுதந்திர போராட்டத்தில் முக்கியப் பங்கு வகித்தார். 1947இல், கொச்சி ராஜ்ய பிரஜாமண்டலத்தின் தலைவரான இக்கண்டவாரியர் கொச்சியை முடியாட்சியிலிருந்து விடுவிக்க கடுமையாக உழைத்தார். 1948இல், கொச்சி மாநிலம் சுதந்திரம் பெற்று கொச்சியின் முதல் பிரதமரானார். பின்னர் கொச்சி திருவிதாங்கூரில் இணைந்தது. பின்னர், மலபாருடன் இணைத்து 1956இல் கேரள மாநிலத்தை உருவாக்கியது.  
அகில இந்திய மாநில மக்கள் மாநாட்டின் தீவிர ஆதரவாளராக இருந்தார். மேலும், அந்த அமைப்பில் பல அலுவல்களை நடத்தினார். இவர் கொச்சியின் திவான் தோ.சங்கர வாரியரின் பேரனாவார். திருச்சூர் மாவட்டத்திலுள்ள பீச்சி அணை, வாழானி அணை , பெரிங்கல்குத்து அணையின் கட்டிடக் கலைஞராகக் கருதப்படுகிறார்.
# இ. இக்கண்ட வாரியர்

## இறப்பு

இக்கண்டவாரியர், ஜூன் 8, 1977இல் இறந்தார்.
# குரூர் நீலகண்டன் நம்பூதிரிபாடு

**குரூர் நீலகண்டன் நம்பூதிரிபாடு** (*Kurur Neelakandan Namboodiripad*) சுதந்திரப் போராட்ட வீரரும், மகாத்மா காந்தியின் சீடரும் ஆவார். இவர் வெள்ளையனே வெளியேறு இயக்கம், உப்புச் சத்தியாகிரகம், குருவாயூர் சத்தியாகிரகம், வைக்கம் போராட்டம், சுதேசி இயக்கம் ஆகியவற்றில் பங்கேற்றார்.
# குரூர் நீலகண்டன் நம்பூதிரிபாடு

## அரசியல் வாழ்க்கை

குரூர் நீலகண்டன் நம்பூதிரிபாடு 1896 இல் திருச்சூர் மாவட்டத்திலுள்ள அடத் குரூர் மனையில் பிறந்தார். கொச்சி இராச்சியத்திலும், திருச்சூர் மாவட்டத்திலும் இந்திய தேசிய காங்கிரசை உருவாக்கிய முதல் சில தலைவர்களில் ஒருவர். 1920இல், இவர் கோழிக்கோட்டில் மகாத்மா காந்தியைச் சந்தித்து இந்திய விடுதலை இயக்கத்தில் சேர அனுமதி கேட்டார். ஜவகர்லால் நேருவும் இந்திரா காந்தியும் முதன்முதலில் திருச்சூர் வந்தபோது, குரூர்தான் அவர்களை வரவேற்றார். இந்திராகாந்தி பின்னர் தானும் தனது தந்தையும் குரூரின் கருத்துக்களை மதிப்பதாக கூறினார்.  
இவர் திருச்சூர் மாவட்ட காங்கிரசு குழுவின் தலைவராக இருந்தார். அகில இந்திய காங்கிரசு குழுவின் உறுப்பினராகவும் (1922-32), கேரள காதி வாரிய செயலாளராகவும் இருந்தார். இவர், மாத்ருபூமி நாளிதழின் நிறுவனர் - இயக்குநர்களில் ஒருவராவார். இவர் கேரளாவில் காதியின் ஆரம்ப கால வீரர்களில் ஒருவர். 15 ஆகஸ்ட் 1959 அன்று இவர் எரவாக்காட்டில் காரில் பயணம் செய்தபோது ஒரு குழுவால் கொடூரமாக தாக்கப்பட்டார். ஆனால் பொதுமக்களால் காப்பாற்றப்பட்டு மருத்துவமனைக்கு கொண்டு செல்லப்பட்டார். கண்ணூர் மத்திய சிறையில் நடந்த காவலர்கள் தாக்கியதில் இவர் தனது வலது காதை இழந்தார்.
# குரூர் நீலகண்டன் நம்பூதிரிபாடு

## லோகமான்யன்

பி. டபிள்யூ. செபாஸ்டியனுடன் இந்திய சுதந்திர இயக்கத்திற்கு மேலும் வலுவூட்ட திருச்சூர் நகரில் *லோகமான்யன்* என்ற செய்தித்தாளைத் தொடங்கினார். இவர், அதன் தலைமையாசிரியராகவும், செபாஸ்டியன் அச்சுக் கோர்ப்பராகவும் வெளியீட்டாளராகவும் இருந்தனர்.
# குருவாயூர் சத்தியாகிரகம்

**குருவாயூர் சத்தியாகிரகம்** (*Guruvayur Satyagraha*) (1931-32) என்பது தற்போதைய திருச்சூர் மாவட்டத்திலுள்ள குருவாயூர் கோயிலுக்குள் தீண்டத்தகாதவர்களை அனுமதிக்கும் முயற்சியாக நடந்த சத்தியாகிரகம் ஆகும்.
# குருவாயூர் சத்தியாகிரகம்

## பின்னணி

திருச்சூர், மலபார் மாவட்டத்தின் பொன்னானி வட்டத்தின் ஒரு பகுதியாக இருந்தது. இப்போது கேரளாவின் ஒரு பகுதியாகும். இந்திய சுதந்திரப் போராட்ட வீரரான கே. கேளப்பன் இதற்கு தலைமை தாங்கினார். பின்னர், மகாத்மா காந்தியும், இந்திய தேசிய காங்கிரசும் விடுத்த வேண்டுகோளின் காரணமாக 12 நாட்கள் நடந்த உண்ணாவிரதப் போராட்டம் கைவிடப்பட்டது. மகாத்மா காந்தி இதை "நவீன காலத்தின் அதிசயம்" என்றும் "ஆன்மீக விடுதலையின் மக்கள் சாசனம் இது ஒரு சுமிருதி" என்று பாராட்டினார். கே. கேளப்பன், ஏ. கே. கோபாலன், பி. கிருஷ்ணப் பிள்ளை, மன்னத்து பத்மநாபன், என். பி. தாமோதரன் நாயர் ஆகியோர் இந்த போராட்டத்தின் தலைவர்களாக இருந்தனர். இது ஒரு தோல்வியாகவே முடிந்தது. மேலும், அடுத்த நான்கு வருடங்கள் வரை, குருவாயூரிலோ அல்லது கேரள மாநிலத்திலுள்ள மற்ற பகுதிகளிலோ நிலைமை பெரிதாக எதுவும் மாறவில்லை. 1936 -ல் தான் கேரளாவில் பல கோவில்கள் அனைவருக்கும் பயன்பாட்டுக்காக திறக்கப்பட்டது.
# குருவாயூர் சத்தியாகிரகம்

## காந்தியின் தலையீடு

கோவில் அறங்காவலராக இருந்த கோழிக்கோடு சாமுத்திரிகள் (கோவில் பாதுகாவலர்கள்) இரண்டாம் கட்ட போராட்டத்தின் போது இதை ஒப்புக்கொள்ள தயங்கினர். கேளப்பனும் பத்மநாபனும் 1932 செப்டம்பர் 22 முதல் சாகும்வரை உண்ணாவிரதம் இருந்தனர். ஆனால் அக்டோபர் 2 அன்று காந்திஜி தலையிட்டதால் போராட்டம் முடிவுக்கு வந்தது. காந்தியின் கருத்துப்படி, கேளப்பன் இரண்டு தவறுகளைச் செய்தார். முதல் நிகழ்வில், அவர் முன்பு காந்தியிடம் ஆலோசனை பெற்றிருக்க வேண்டும், ஆனால் அவர் அதை செய்ய தவறிவிட்டார்; இரண்டாவதாக, அவர் சாமுத்திரிகளிடம் உண்ணாவிரதம் இருப்பதற்கான நியாயமான அறிவிப்பை வழங்கியிருக்க வேண்டும். கேளப்பனின் உண்ணாவிரதத்தை காந்தி கட்டாயப்படுத்தி முடித்து வைத்தார். நடந்த முக்கிய சம்பவங்களில் ஒன்று ஏ. கே.கோபாலன் சத்தியாகிரக இயக்கத்தின் எதிரிகளால் தாக்கப்பட்டார். இது கோவிலுக்குள் கட்டாயமாக நுழைய முயன்ற கிளர்ச்சியாளர்களின் ஆர்வத்தை தூண்டியது. மேலும், கோவிலை தற்காலிகமாக மூடுவதற்கும் வழிவகுத்தது.
# முக்கல்நாயக்கன அள்ளி

**முக்கல்நாயக்கன அள்ளி** (*Mukkalnaickanahalli*) ன்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# முக்கல்நாயக்கன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 10 கிலோமீட்டர் தொலைவ் உள்ளது.  
**மேல் இராஜாேதோப்பு**
---
தருமபுரி மாவட்டத்தில் இருந்து சுமார் 12 கிலோமீட்டர் தொலைவில் உள்ளது. முக்கல்நாயக்கன் அள்ளி ஊராட்சிக்கு உட்பட்ட கிராமமாகும். இயற்கை எழில் கொஞ்சும் மலைகள் சூழ்ந்தும், கரும்பு, மஞ்சள், நெல், மல்லிகை பூ வியாபாரம் என வேளாண்மையில் தலைச் சிறந்து விளங்கும் ஊராகவும் திகழ்கிறது. இவ்வூரில் 300 மக்கள் வசித்து வருகின்றனர். இங்கு குழந்தைகளுக்கான அங்கன்வாடி மையமும், மாணவர்கள் பயில உயர்நிலைப் பள்ளியும் உள்ளது. மேலும் அரசு ஆரம்ப சுகாதார நிலையமும் அமைந்துள்ள ஊராகத் திகழ்கிறது. இச்சுகாதார நிலையம் அருகிலுள்ள ஊர்களிலிருந்து வரும் மக்களின் நோய்களை குணப்படுத்தும் மையமாகச் செயல்படுகிறது.
# முக்கல்நாயக்கன அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1,587 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6,576 ஆகும். இதில் பெண்களின் எண்ணிக்கை 3,172 என்றும், ஆண்களின் எண்ணிக்கை 3,404 என்றும் உள்ளது.
# மிஸ்டர் அண்ட் மிசஸ் சின்னத்திரை 1

**மிஸ்டர் அண்ட் மிசஸ் சின்னத்திரை 1** என்பது 20 சனவரி முதல் 19 மே 2019 ஆம் ஆண்டு வரை விஜய் தொலைக்காட்சியில் ஞாயிற்றுக்கிழமைதோறும் மாலை 6.30 மணிக்கு ஒளிபரப்பான உண்மைநிலை போட்டி விளையாட்டு நிகழ்ச்சி ஆகும். இது மிஸ்டர் அண்ட் மிசஸ் சின்னத்திரையின் முதல் பருவம் ஆகும். இந்த பருவத்தையும் தொகுப்பாளர் மா கா பா ஆனந்த் என்பவர் தொகுப்புரை ஆற்றி நடத்தினார். இந்த நிகழ்ச்சியில் பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர். இந்த பருவத்தில் வெற்றியாளராக சின்னத்திரை நடிகர் சங்கரபாண்டியன் மற்றும் அவரது மனைவி ஜெயபாரதி ஆவார்கள்.
# மிஸ்டர் அண்ட் மிசஸ் சின்னத்திரை 1

## போட்டியாளர்கள்

- மணிமேகலை & உசைன்
- மணிமேகலை: சின்னத்திரை நிகழ்ச்சி தொகுப்பாளர்.
- உசைன்: திரைப்பட நடன இயக்குநர்.
- நிஷா & ரியாஸ்
- நிஷா: கலக்கப்போவது யாரு நிகழ்ச்சியின் போட்டியாளர் மற்றும் நகைச்சுவை நடிகை.
- சங்கரபாண்டியன் & ஜெயபாரதி
- சங்கரபாண்டியன்: சின்னத்திரை நடிகர்.
- ஜெயபாரதி: பள்ளி ஆசிரியர்.
- அந்தோணி தாசன் & ரீட்டா
- அந்தோணி தாசன்: பாடகர் மற்றும் கிராமத்து நடனம் ஆடுபவர்.
- ரீட்டா: கிராமத்து நடனம் ஆடுபவர்.
- பிரியா & பிரின்ஸ்
- பிரியா: சின்னத்திரை நடிகை.
- சுபர்ணன் & பிரியா (அத்தியாயம்: 1-7)
- சுபர்ணன்: சின்னத்திரை நடிகர்.
- திரவியம் & ரித்து
- திரவியம்: சின்னத்திரை நடிகர்.
- தங்கதுரை & அருணா
- தங்கதுரை: கலக்கப்போவது யாரு நிகழ்ச்சியின் போட்டியாளர் மற்றும் நகைச்சுவை நடிகர்.
- செந்தில் & ராஜலட்சுமி
- செந்தில்: சூப்பர் சிங்கர் போட்டியாளர் மற்றும் கிராமத்து பாடகர்.
- ராஜலட்சுமி: சூப்பர் சிங்கர் போட்டியாளர் மற்றும் கிராமத்து பாடகி.
- ஃபாரீனா & ரஹ்மான் (அத்தியாயம்: 1-3)
- ஃபாரீனா: சின்னத்திரை நிகழ்ச்சி தொகுப்பாளர் மற்றும் நடிகை.
# மிஸ்டர் அண்ட் மிசஸ் சின்னத்திரை 1

## அத்தியாயங்கள்

| அத்தியாயம் | போட்டிகள் | வென்றவர் | ஒளிபரப்பான நாள் | இலக்கு அளவீட்டு புள்ளி |
| --- | --- | --- | --- | --- |
| 1 | அறிமுக சுற்று | - | 5.14% |  |
| 2 | சமையல் | பிரியா & பிரின்ஸ்
தங்கதுரை & அருணா | 5.63% |  |
| 3 | மை டியர் மச்சான் | 9 ஜோடிகளும் | 5.33% |  |
| 4 | அசத்தல் சுற்று | சங்கரபாண்டியன் & ஜெயபாரதி | 4.34% |  |
| 5 | ஷாப்பிங் சுற்று | - | 3.65% |  |
| 6 | குடும்ப சுற்று | - | 4.58% |  |
| 7 | நடன சுற்று | அந்தோணி தாசன் & ரீட்டா | 3.6% |  |
| 8 | திருமண சுற்று | 4.7% |  |  |
| 9 | திருமண சுற்று | 4.45% |  |  |
| 10 | நாடக சுற்று | 4.52% |  |  |
| 11 | விளையாட்டு சுற்று | 3.29% |  |  |
| 12 | கிராமத்து சுற்று | 4.23 % |  |  |
| 13 | % |  |  |  |
| 14 | % |  |  |  |
| 15 | % |  |  |  |
| 16 | % | } |  |  |
# நாராயண் மேகாஜி லோகண்டே

**நாராயண் மேகாஜி லோகண்டே** (*Narayan Meghaji Lokhande*) (1848-1897) இந்தியாவில் தொழிற்சங்க இயக்கத்தின் தந்தை ஆவார். இவர் 19ஆம் நூற்றாண்டில் துணி ஆலைகளின் பணி நிலைமைகளை மேம்படுத்தியதற்காக மட்டுமல்லாமல், சாதி , வகுப்புவாத பிரச்சினைகளில் தனது தைரியமான முயற்சிகளுக்காகவும் நினைவுகூரப்படுகிறார். நாராயண் மேகாஜி லோகண்டே, மகாத்மா ஜோதிராவ் புலேவின் முக்கிய சகா.
இந்திய அரசு 2005இல் இவரது புகைப்படத்துடன் ஒரு அஞ்சல் தலையை வெளியிட்டது.
# நாராயண் மேகாஜி லோகண்டே

## குடும்பம்

இவர் புனே மாவட்டத்தில் கன்ஹெர்சரைச் சேர்ந்த மாலி குடும்பத்தில் பிறந்தார். இவர் உயர்நிலைப் பள்ளி வரை படித்திருந்தார். இவரது மனைவி பெயர் கோபிகாபாய், இவர்களுக்கு கோபிநாத் என்ற மகன் இருந்தார்.
# நாராயண் மேகாஜி லோகண்டே

## சமூகப் பங்களிப்பு

சத்யசோதாக் சமாஜ இயக்கத்தின் இரண்டாம் ஆண்டில் 1874இல் உறுப்பினரானார்.  
லோகண்டே, இந்தியாவின் தொழிற்சங்க இயக்கத்தின் தந்தை என்று போற்றப்படுகிறார். 1880 முதல் மும்பையிலிருந்து வெளியிடப்பட்ட தீனபந்து என்ற மராட்தி இதழின் நிர்வாகத்தை இவர் ஏற்றுக்கொண்டார். இந்த நேரத்தில் இவர் மும்பையிலுள்ள ஒரு பருத்தி ஆலையில் தலைமை எழுத்தராக இருந்த வேலையை விட்டுவிட்டு *மில்ஹேண்ட்ஸ்* சங்கத்தை நிறுவி, சமூக சேவையில் தன்னை முழுமையாக அர்ப்பணித்தார். இவர் இந்தியாவில் 'பாம்பே மில் ஹேண்ட்ஸ் அசோசியேஷன்' என்ற முதல் தொழிலாளர் சங்கத்தை தொடங்கினார்
# நாராயண் மேகாஜி லோகண்டே

## முக்கியப் பணிகள்

இவரது முயற்சி காரணமாக சில உரிமைகளை ஆலைத் தொழிலாளர்கள் பெற்றனர்:  
- ஆலைத் தொழிலாளர்களுக்கு ஞாயிற்றுக்கிழமை வார விடுமுறை அளிக்க வேண்டும்.
- பிற்பகலில், தொழிலாளர்களுக்கு அரை மணி நேர இடைவெளியை வழங்க வேண்டும்.
- ஆலை காலை 6:30 மணியிலிருந்து செயல்பட ஆரம்பித்து சூரியன் மறைவதற்குள் மூடப்பட வேண்டும்.
- தொழிலாளர்களின் சம்பளம் ஒவ்வொரு மாதமும் 15 ஆம் தேதிக்குள் வழங்கப்பட வேண்டும்.  
இவருக்கு பிரித்தானிய அரசு 'ராவ் பகதூர்' என்ற பட்டத்தை வழங்கியது.
# யூலிமார் ரோஜாஸ்

**யூலிமர் ரோஜாஸ் ரோட்ரிக்ஸ்** (*Yulimar Rojas*) ( Spanish pronunciation:[ˈuliˈmaɾ xroxah] ; **யோலிமர் ரோஜாஸ்** என்றும் அழைக்கப்படுகிறார்; பிறப்பு 21 அக்டோபர் 1995) வெனிசுலா தடகள வீராங்கனை ஆவார். இவர் பெண்கள் மும்முறை தாண்டுதல் போட்டியில் உலக சாதனை படைத்துள்ளார். இவர் 2020 கோடைக்கால ஒலிம்பிக் விளையாட்டுப் போட்டிகளில் மும்முறைத் தாண்டுதலில் வெற்றியாளர் ஆவார். முன்னதாக இவர் இரண்டு முறை (20117 இலண்டன் மற்றும் 2019 தோஹா) உலகளாவிய வெற்றியாளர் ஆவார். மேலும், உள்ளரங்க தடகள விளையாட்டுப் போட்டிகளான 2016 போர்ட்லேண்டு மற்றும் 2018 பர்மிங்காம் தடகளப் போட்டிகளின் வெற்றியாளரும் ஆவார். வெனிசுலாவின் பின்தங்கிய பகுதியில் வளர்க்கப்பட்ட இவர், இளம் வயதிலேயே மற்ற விளையாட்டுகளில் வெற்றி பெற்றார், ஆனால் வசதி இல்லாததால் தொடர்ந்து பயிற்சி செய்ய முடியவில்லை. இவர் தனது தடகளப் பயிற்சியைத் தொடர 2015 ஆம் ஆண்டில் இசுபெயினின் லஜாரா சென்றார்.
# யூலிமார் ரோஜாஸ்

## சர்வதேச போட்டிகள்

| 2011 | 2011 தெற்கு அமெரிக்க இளையோர் தடகள விளையாட்டுப் போட்டிகள் | மெதெயின், கொலம்பியா | முதலிடம் | உயரம் தாண்டுதல் | 1.78 மீ |  |
| --- | --- | --- | --- | --- | --- | --- |
| 2012 | 2012 இபெரோ-அமெரிக்க தடகள விளையாட்டுப் போட்டிகள் | பா்குயிசிமீடோ, வெனிசுவேலா | 6வது இடம் | உயரம் தாண்டுதல் | 1.75 மீ |  |
| 2012 தென் அமெரிக்க 23-வயதுக்குட்பட்டோர் தடகள விளையாட்டுப் போட்டிகள் | சாவோ பாவுலோ, பிரேசில் | 3 ஆம் இடம் | உயரம் தாண்டுதல் | 1.73 மீ |  |  |
| 2012 தென் அமெரிக்க இளையோர் தடகள விளையாட்டுப் போட்டிகள் | மென்டோசா, அர்ஜென்டினா | 4ஆம் இடம் | உயரம் தாண்டுதல் | 1.68 மீ |  |  |
| 2013 | 2013 பான் அமெரிக்க இளையோர் தடகள விளையாட்டுப் போட்டிகள் | லிமா, பெரு | 2ஆம் இடம் | உயரம் தாண்டுதல் | 1.76 மீ |  |
| 2013 பொலிவேரியன் தடகள விளையாட்டுப் போட்டிகள் | துருகியோ, பெரு | 2 ஆம் இடம் | உயரம் தாண்டுதல் | 1.76 மீ |  |  |
| 6ஆம் இடம் | நீளம் தாண்டுதல் | 5.87 மீ |  |  |  |  |
| 2014 | 2014 தென் அமெரிக்கத் தடகள விளையாட்டுப் போட்டிகள் | சான் டியேகோ (சிலி) | முதலிடம் | உயரம் தாண்டுதல் | 1.79 மீ |  |
| 2014 உலக இளையோர் தடகள விளையாட்டுப் போட்டிகள் | யூகீன், ஐக்கிய அமெரிக்கா | 11ஆம் இடம் | நீளம் தாண்டுதலி | 5.81 மீ |  |  |
| 17ஆம் இடம் | மும்முறை தாண்டுதல் | 12.99 மீ |  |  |  |  |
| 2014 பான் அமெரிக்கத் தடகள விளையாட்டுத் திருவிழா | மெக்சிக்கோ நகரம், மெக்சிகோ | முதல் இடம் | நீளம் தாண்டுதல் | 6.53 மீ |  |  |
| 2014 தென் அமெரிக்கத் தடகள விளையாட்டுப் போட்டிகள் (23 வயதுக்குட்பட்டோர்) | மொண்டேவீடியோ, உருகுவே | முதலிடம் | நீளம் தாண்டுதல் | 6.36 மீ |  |  |
| முதலிடம் | மும்முறை தாண்டுதல் | 13.35 மீ |  |  |  |  |
| 2014 மத்திய அமெரிக்க மற்றும் கரீபிய விளையாட்டுகளில் தடகளப் போட்டிகள் | வேராகுரூசு, மெக்சிகோ | 4ஆம் இடம் | நீளம் தாண்டுதல் | 6.24 மீ |  |  |
| 4ஆம் இடம் | மும்முறை தாண்டுதல் | 13.54 மீ |  |  |  |  |
| 2015 | 2015 தென் ஆப்பிரிக்க தடகள விளையாட்டுப் போட்டிகள் | லிமா, பெரு | 4 ஆம் இடம் | நீளம் தாண்டுதல் | 6.20 மீ |  |
| முதல் இடம் | மும்முறை தாண்டுதல் | 14.14 மீ |  |  |  |  |
| 2016 | 2016 ஐஏஏஎப் உலக உள்ளரங்க விளையாட்டுப் போட்டிகள் | போர்ட்லன்ட், ஐக்கிய அமெரிக்க நாடுகள் | முதல் இடம் | மும்முறை தாண்டுதல் | 14.41 மீ |  |
| 2016 கோடைக்கால ஒலிம்பிக் போட்டிகளில் தடகள விளையாட்டுப் போட்டிகள் | இரியோ டி செனீரோ | 2 ஆம் இடம் | மும்முறை தாண்டுதல் | 14.98 மீ |  |  |
| 2017 | 2017 தென் அமெரிக்கத் தடகள விளையாட்டுப் போட்டிகள் | அசுன்சியோன் | 2ஆம் இடம் | மும்முறை தாண்டுதல் | 14.36 மீ |  |
| 2017 உலக தடகள விளையாட்டுப் போட்டிகள் | இலண்டன் | முதல் இடம் | மும்முறை தாண்டுதல் | 14.91 மீ |  |  |
| 2018 | 2018 ஐஏஏஎப் உலக உள்ளரங்க விளையாட்டுப் போட்டிகள் | பர்மிங்காம் (ஐக்கிய இராச்சியம்) | முதல் இடம் | மும்முறை தாண்டுதல் | 14.63 மீ |  |
| 2019 | 2019 பான் அமெரிக்கத் தடகள விளையாட்டுப் போட்டிகள் | லிமா | முதல் இடம் | மும்முறை தாண்டுதல் | 15.11 மீ |  |
| 2019 உலகத் தடகள விளையாட்டுப் போட்டிகள் | தோகா | முதல் இடம் | மும்முறை தாண்டுதல் | 15.37 மீ |  |  |
| 2021 | 2020 கோடைக்கால ஒலிம்பிக் விளையாட்டுப் போட்டிகள் | தோக்கியோ | முதல் இடம் | மும்முறை தாண்டுதல் | 15.67 மீ | } |
# நடுஅள்ளி

**நடுஅள்ளி** (*Naduhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது அக்கமனஅள்ளி ஊராட்சிக்கு உட்பட்ட ஒரு சிற்றூர் ஆகும்.
# நடுஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 5 கிலோமீட்டர் தொலைவும், மாநில தலைநகரான சென்னையிலிருந்து 289 கிலோமீட்டர் தொலைவிலும் உள்ளது.
# நடுஅள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1255 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4894 ஆகும். இதில் பெண்களின் எண்ணிக்கை 2326 என்றும், ஆண்களின் எண்ணிக்கை 2568 என்றும் உள்ளது. கிராமத்தின் மொத்த எழுத்தறிவு விகிதம் 59.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நடுஅள்ளி

## ஊரில் உள்ள கோயில்கள்

- நடுஅள்ளி நரசிம்மசாமி கோயில்
# நாகர்கூடல்

**நாகர்கூடல்** (*Nagarkoodal*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# நாகர்கூடல்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவும், நல்லம்பள்ளியில் இருந்து 4 கிலோ மீட்டர் தொலைவிலும், மாநில தலைநகரான சென்னையிலிருந்து 306 கிலோமீட்டர் தொலைவிலும் உள்ளது.
# நாகர்கூடல்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 891 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3898 ஆகும். இதில் பெண்களின் எண்ணிக்கை 1877 என்றும், ஆண்களின் எண்ணிக்கை 2021 என்றும் உள்ளது. கிராமத்தின் மொத்த எழுத்தறிவு விகிதம் 53.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நாகர்கூடல்

## ஊரில் உள்ள கோயில்கள்

- நாகர் கூடல் நரசிம்மசாமி கோயில்
# சார்லஸ் பிரீர் ஆண்ட்ரூஸ்

**சார்லஸ் பிரீர் ஆண்ட்ரூஸ்** (*Charles Freer Andrews*) (12 பிப்ரவரி 1871 - 5 ஏப்ரல் 1940) என்பவர் இங்கிலாந்து திருச்சபையைச் சேர்ந்த ஓர் பாதிரியாரும், கிறிஸ்தவ மறைபணியாளரும், கல்வியாளரும், சமூக சீர்திருத்தவாதியும், இந்திய சுதந்திரத்திற்கான ஆர்வலரும் ஆவார். இவர் இரவீந்திரநாத் தாகூர், மகாத்மா காந்தி ஆகியோரின் நெருங்கிய நண்பராக இருந்தார். மேலும்,இந்திய விடுதலைப் போராட்டத்திலும் அடையாளம் காணப்பட்டார். இந்திய குடிமக்கள் உரிமைப் போராட்டத்தில் காந்தி முன்னிலை வகித்து வந்த காந்திஜியை தென்னாப்பிரிக்காவிலிருந்து இந்தியா திரும்ப சமாதானப்படுத்துவதில் இவர் முக்கியப் பங்கு வகித்தார்.  
சி.எஃப்.ஏ (**C. F. A**) என்ற இவருடைய முதலெழுத்துகளின் அடிப்படையில் கிறிஸ்துவின் விசுவாசமான திருத்தொண்டர்களில் (***C**hrist's **F**aithful **A**postle)* ஒருவராக காந்தியால் அன்போடு அழைக்கப்பட்டார். இந்திய விடுதலை இயக்கத்தில் இவரது பங்களிப்புக்காக, காந்தியும், தில்லி புனித இசுடீவனின் கல்லூரியில் இவரது மாணவர்களும், இவருக்கு "தீனபந்து" (ஏழையின் நண்பர்) என்று பெயரிட்டனர்.
# சார்லஸ் பிரீர் ஆண்ட்ரூஸ்

## இந்தியாவில்

ஆண்ட்ரூஸ் பல்கலைக்கழக காலத்திலிருந்தே கிறிஸ்தவ சமூக ஒன்றியத்தில் ஈடுபட்டிருந்தார். மேலும் நற்செய்திக்கான அர்ப்பணிப்புக்கும் நீதிக்கான அர்ப்பணிப்புக்கும் இடையிலான உறவை ஆராய்வதில் ஆர்வமும் கொண்டிருந்தார். இதன் மூலம் இவர் பிரித்தானியப் பேரரசு முழுவதும், குறிப்பாக இந்தியாவில் நீதிக்கான போராட்டங்களில் ஈர்க்கப்பட்டார்.  
1904ஆம் ஆண்டில் இவர் தில்லிக்கான கேம்பிரிச்சு மறைபணி இயக்கத்தில் சேர்ந்தார். மேலும் புனிதர் இசுடீபன் கல்லூரியில் தத்துவம் கற்பிக்கவும் செய்தார். அங்கு இவர் பல இந்திய சகாக்களுடனும், மாணவர்களுடனும் நெருக்கமாக வளர்ந்தார். சில பிரித்தானிய அதிகாரிகளாலும், குடிமக்களாலும் இந்தியர்களின் மீதான இனவெறி நடத்தையால் அதிர்ச்சியடைந்த இவர், இந்திய அரசியலை ஆதரித்தார். மேலும் இந்த உணர்வுகளை வெளிப்படுத்தி குடிமை இராணுவ வர்த்தமானிக்கு 1906இல் ஒரு கடிதம் எழுதினார். பின்னர், ஆண்ட்ரூஸ் இந்திய தேசிய காங்கிரசின் செயல்பாடுகளில் ஈடுபட்டார். மேலும் 1913 ஆம் ஆண்டு சென்னையில் நடந்த பருத்தித் தொழிலாளர்களின் வேலைநிறுத்தத்தைத் தீர்க்க இவர் உதவினார்.
# சார்லஸ் பிரீர் ஆண்ட்ரூஸ்

## காந்தியுடன் தென்னாப்பிரிக்காவில்

வற்புறுத்தல், புத்திசாலித்தனம், தார்மீக நேர்மைக்கு பெயர் பெற்ற இவரை, மூத்த இந்திய அரசியல் தலைவர் கோபால கிருஷ்ண கோகலே தென்னாப்பிரிக்காவுக்குச் சென்று அங்குள்ள இந்திய சமூகத்திற்கு அரசாங்கத்துடனான அரசியல் தகராறுகளைத் தீர்க்க உதவுமாறு கேட்டுக் கொண்டார். ஜனவரி 1914இல் தென்னாப்பிரிக்கா வந்த இவர், இனப் பாகுபாடு மற்றும் காவல் சட்டங்களுக்கு எதிராக இந்திய சமூகத்தின் முயற்சிகளுக்கு தலைமை தாங்கி வந்த 44 வயது குசராத்தி வழக்கறிஞர், மோகன்தாசு காந்தியை சந்தித்தார். ஆண்ட்ரூஸ் காந்தியின் கிறிஸ்தவ விழுமியங்கள் பற்றியும், அகிம்சை கருத்து பற்றியும் ஆழ்ந்து ஈர்க்கப்பட்டார் - இது கிறிஸ்தவ அராஜகத்தின் கூறுகளின் உத்வேகத்துடன் காந்தி கலந்த ஒன்று.  
தளபதி ஜான் இசுமட்சுடனான பேச்சுவார்த்தையில் ஆண்ட்ரூஸ் காந்தியின் உதவியாளராகப் பணியாற்றினார். மேலும், அவர்களின் தொடர்புகளின் சில நுணுக்கமான விவரங்களை இறுதி செய்யும் பொறுப்பிலும் இருந்தார்.  
பல இந்திய காங்கிரசு தலைவர்கள், புனிதர் இசுடீபன் கல்லூரியின் முதல்வர் சுசில் குமார் ருத்ரா ஆகியோரின் ஆலோசனையைப் பின்பற்றி, ஆண்ட்ரூஸ் 1915இல் தன்னுடன் இந்தியாவுக்குத் திரும்ப காந்திஜிக்கு உறுதுணையாக இருந்தார்.
# சார்லஸ் பிரீர் ஆண்ட்ரூஸ்

## தாகூர், ஸ்ரீ நாராயண குரு

1918ஆம் ஆண்டில் ஆண்ட்ரூஸ் முதலாம் உலகப் போருக்கு போராளிகளை நியமிப்பதற்கான காந்தியின் முயற்சிகளை ஏற்கவில்லை. இது அகிம்சை பற்றிய அவர்களின் கருத்துக்களுக்கு முரணானது என்று நம்பினார். "மகாத்மா காந்தியின் யோசனை" என்பதில் ஆண்ட்ரூஸ் காந்தியின் ஆட்சேர்ப்பு பிரச்சாரத்தைப் பற்றி எழுதினார்: "தனிப்பட்ட முறையில் என்னால் இதை மற்ற விஷயங்களில் அவரது சொந்த நடத்தையுடன் சமரசம் செய்ய முடியவில்லை, மேலும் இது எனக்கு வேதனையான கருத்து வேறுபாடுகளில் ஒன்று."  
ஆண்ட்ரூஸ் அகில இந்திய தொழிற்சங்கத்தின் தலைவராக 1925லிலும், 1927லிலும் தேர்ந்தெடுக்கப்பட்டார்.  
ஆண்ட்ரூஸ் கிறிஸ்தவர்களுக்கும் இந்துக்களுக்கும் இடையில் ஒரு உரையாடலை உருவாக்கினார். கவிஞரும் தத்துவஞானியுமான இரவீந்திரநாத் தாகூருடன் சாந்திநிகேதனில் நிறைய நேரம் உரையாடலில் செலவிட்டார். 'தீண்டத்தகாதவர்களின் வெளியேற்றத்தை' தடை செய்யும் இயக்கத்தையும் இவர் ஆதரித்தார். 1919இல் இவர் புகழ்பெற்ற வைக்கம் போராட்டத்தில் சேர்ந்தார். 1933இல் தலித்களின் கோரிக்கைகளை உருவாக்க அம்பேத்கருக்கு உதவினார்.  
ஒருமுறை ஆண்ட்ரூஸ், இரவீந்திரநாத் தாகூருடன், தென்னிந்தியாவின் கேரளாவைச் சேர்ந்த ஆன்மீகத் தலைவர் நாராயண குருவைச் சந்தித்தார். பின்னர் இவர், "நமது கிறிஸ்து அரேபிய கடற்கரையில் இந்து சன்னியாசின் உடையில் நடப்பதை நான் பார்த்தேன்" என்று ரோமைன் ரோலண்டிற்கு எழுதினார்.  
இவரும் அகதா ஹாரிசனும் காந்தியின் இங்கிலாந்து வருகைக்கு ஏற்பாடு செய்தனர். இலண்டனில் நடந்த இரண்டாவது வட்டமேசை மாநாட்டிற்கு இவர் காந்தியுடன் சென்றார். இந்திய சுயாட்சி, அதிகாரப் பரவலாக்க விஷயங்களில் பிரித்தானிய அரசாங்கத்துடன் பேச்சுவார்த்தை நடத்த உதவினார்.
# சார்லஸ் பிரீர் ஆண்ட்ரூஸ்

## பிற்கால வாழ்வு

இந்த நேரத்தில் காந்தி இவரைப் போன்ற அனுதாபமுள்ள பிரித்தானியர்கள் சுதந்திரப் போராட்டத்தை இந்தியர்களிடம் விட்டுவிடுவது நல்லது என்று ஆண்ட்ரூஸை வலியுறுத்தினார். எனவே 1935 முதல் ஆண்ட்ரூஸ் தீவிர சீடர்களுக்கான கிறிஸ்துவின் அழைப்பு பற்றி நாடு முழுவதும் உள்ள இளைஞர்களுக்கு கற்பித்தல் பணியில் பிரிட்டனில் அதிக நேரம் செலவிடத் தொடங்கினார். சி.எஃப்.ஏ (**C. F. A**) என்ற இவருடைய முதலெழுத்துகளின் அடிப்படையில் கிறிஸ்துவின் விசுவாசமான திருத்தொண்டர்களில் (***C**hrist's **F**aithful **A**postle)* ஒருவராக காந்தியால் அன்போடு அழைக்கப்பட்டார். இவர் காந்தியின் நெருங்கிய நண்பர் என்று பரவலாக அறியப்பட்டார் மேலும், காந்தியை அவரது முதல் பெயரான மோகன் என்று அழைக்கும் ஒரே முக்கிய நபராக இருந்தார்.  
ஆண்ட்ரூஸ், 1940 ஆம் ஆண்டு ஏப்ரல் 5 ஆம் தேதி கொல்கத்தாவுக்குச் சென்றபோது இறந்தார். பின்னர் கொல்கத்தாவின் கீழ் வட்டச் சாலை கல்லறை மைதானத்தில் அடக்கம் செய்யப்பட்டார்.
# சார்லஸ் பிரீர் ஆண்ட்ரூஸ்

## நினைவேந்தல்

இவர் இந்தியாவில் பரவலாக நினைவுகூரப்பட்டு மதிக்கப்படுகிறார். கொல்கத்தா பல்கலைக்கழகத்தின் இரண்டு இளங்கலை கல்லூரிகள், தீனபந்து ஆண்ட்ரூஸ் கல்லூரி, தீனபந்து நிறுவனம் , தெற்கு கொல்கத்தாவின் சலீம்பூர் பகுதியில் உள்ள ஒரு உயர்நிலைப்பள்ளி ஆகியவை இவரது பெயரை நினைவுபடுத்துகின்றன. தீனபந்து ஆண்ட்ரூஸ் கல்லூரி, கிழக்கு பாகித்தானிலிருந்து (தற்போதைய வங்காளதேசம் ) இடம்பெயர்ந்தவர்களின் ஏராளமான குழந்தைகளுக்கு, உயர் கல்வியைப் பரப்பும் நோக்கில் அமைக்கப்பட்டது. தென்னிந்தியாவில் கூட, மருத்துவமனைகளுக்கு தீனபந்து என்று பெயரிட்டு இவர் நினைவுகூரப்பட்டார். கேரளாவின் பாலக்காடு, தச்சம்பாறை தீனபந்து மருத்துவமனை அப்படிப்பட்ட ஒன்று.  
1982 ஆம் ஆண்டு ரிச்சர்ட் ஆட்டன்பரோவின் காந்தி திரைப்படத்தில் பிரித்தானிய நடிகர் இயன் சார்லசன் இவரது பாத்திரத்தில் நடித்திருந்தார் . பிப்ரவரி 12 அன்று அமெரிக்காவில் உள்ள எபிஸ்கோபல் தேவாலயத்தின் வழிபாட்டு நாட்காட்டியில் இவருக்கு குறைந்த விருந்து வழங்கப்படுகிறது .  
1971ஆம் ஆண்டில், ஆண்ட்ரூஸின் பிறந்த நூற்றாண்டு விழாவையொட்டி இந்தியா ஒரு நினைவு அஞ்சல் தலையை வெளியிட்டது.
# தைவானி

***தைவானி*** (*Taiwani*) என்பது எரெபிடே குடும்பத்தினைச் சார்ந்த அந்துப்பூச்சி பேரினமாகும். இந்தப் பேரினத்தினை 2008ஆம் ஆண்டில் மைக்கேல் பைபிகர் எனும் உயிரியலாளர் நிறுவினார். இந்தப் பேரினத்தின் கீழ் நான்கு சிற்றினங்கள் உள்ளன.
# தைவானி

## சிற்றினங்கள்

- *தைவானி யோஷிமோடோய்* <small>பைபிகர்</small> <small>, 2008</small>
- *தைவானி இம்பரேட்டர்* <small>பைபிகர், 2008</small>
- *தைவானி அல்பிபங்க்டா* <small>(விலேமேன், 1915)</small>
- *தைவானி பியல்பிபன்க்டா* <small>பைபிகர்</small> <small>, 2008</small>
# தாமசு பர்கெ

**தாமசு எட்மண்டு டாம் பர்கெ** (*Thomas Edmund "Tom" Burke*) ஓர் அமெரிக்க ஓட்டப்பந்தய வீரராவார். 1875 ஆம் ஆண்டு சனவரி மாதம் 15 ஆம் தேதியன்று இவர் பிறந்தார். 1896 ஆம் ஆண்டு நடைபெற்ற முதலாவது ஒலிம்பிக் போட்டியின் 100 மற்றும் 400 மீட்டர் ஓட்டப் பந்தயங்களில் வெற்றி பெற்ற முதல் வீரராவார்.